সোনা পাওয়া যেন এখন তাঁর বাঁ হাতের খেল। অথবা আর একটু ভাল করে বললে দু’হাতের। এক সাক্ষাৎকারে বলেছিলেন, ‘‘আমি নিজেকে ভালবাসি না, শুধু সাঁতারকেই ভালবাসি।’’ তাই বোধহয় গড়ে চলেছেন একের পর এক বিশ্ব রেকর্ড। মার্কিন সাঁতারু মাইকেল ফেল্পস তাঁর অলিম্পিক কেরিয়ারের ১৯ নম্বর সোনাটিও পকেটে পুরে নিলেন রবিবার রাত্রে। 

পুরুষদের ৪x১০০ মিটার ফ্রি স্টাইল রিলেতে আমেরিকা শেষ করে ৩.০৯.৯২ সেকেন্ডে। এর পরেই দ্বিতীয় স্থানে শেষ করে ফ্রান্স। ফেল্পস মার্কিন দলের হয়ে দ্বিতীয় লেগে সাঁতার কাঁটেন। সময় নেন ৪৭.১২ সেকেন্ড। রবিবার ফেল্পসদের জয়ে আমেরিকার দ্বিতীয় স্বর্ণপ্রাপ্তি হল। প্রথম সোনাটি জেতেন কাটি লেডেকি মহিলাদের ৪x১০০ মিটার ফ্রি স্টাইলে। মাইকেল ফেল্পস আজ নামছেন পুরুষদের ২০০ মিটার বাটারফ্লাইতে। তাই আজও সবার নজর ওঁরই দিকে।
আরও পড়ুন
বেঁচে থাকতে কাদা খেতেন, এখন রিও অলিম্পিক্সে ভারতের আশা ও পি জইশা
২০১৬ অলিম্পিক্সের কনিষ্ঠতম সদস্য গৌরিকা সিংহ